laion/Wikipedia-Exotic huggingface dataset:
ג'ראד ברנת'וויט

ג'ראד פול ברנת'וויט (נולד ב-27 ביוני 2002) הוא כדורגלן אנגלי המשחק כבלם באברטון מהפרמייר ליג. ברנת'וויט ערך את הופעת הבכורה שלו בקבוצה הבוגרת של קרלייל מהליגה הרביעית באנגליה במרץ 2019. בעונת 2019/2020 הפך לשחקן הרכב קבוע ואף כבש את שער הבכורה שלו בנובמבר 2019. בינואר 2020 חתם ברנת'וויט באברטון מהפרמייר ליג. הוא ערך את הופעת הבכורה שלו ביולי 2020 בהפסד לוולברהמפטון ונדררס. בינואר 2021 הושאל לבלקבורן רוברס מהצ'מפיונשיפ עד סוף העונה. בדצמבר 2021 הבקיע ברנת'וויט את שער הבכורה שלו עבור אברטון בתיקו 1-1 נגד צ'לסי. בעונת 2022/2023 הושאל לפ.ס.וו. איינדהובן ההולנדית. ברנת'וויט שיחק בנבחרות הצעירות של אנגליה. ביוני 2023 זומן לסגל נבחרת אנגליה עד גיל 21 לאליפות אירופה עד גיל 21. ב-14 במרץ 2024 קיבל ברנת'וויט זימון בכורה לנבחרת הלאומית של אנגליה לצמד משחקי הידידות מול ברזיל ובלגיה, במשחקים עצמם ישב על הספסל. במאי 2024 זומן לסגל המורחב שכלל 33 שחקנים של נבחרת אנגליה לקראת יורו 2024. אך נופה מהסגל הסופי. ב-3 ביוני 2024 ערך את הופעת הבכורה שלו בנבחרת הבוגרת כשעלה כמחליף בניצחון 3–0 על נבחרת בוסניה והרצגובינה במסגרת משחק ידידות. פ.ס.וו איינדהובן הגביע ההולנדי (1): 2022/23 אנגליה עד גיל 21 אליפות אירופה בכדורגל עד גיל 21 (1): 2023 ג'ראד ברנת'וויט, ברשת החברתית אקס (טוויטר) ג'ראד ברנת'וויט, ברשת החברתית אינסטגרם ג'ראד ברנת'וויט, באתר Transfermarkt ג'ראד ברנת'וויט, באתר Soccerway ג'ראד ברנת'וויט, באתר BDFutbol ג'ראד ברנת'וויט, באתר WorldFootball.net ג'ראד ברנת'וויט, באתר FootballDatabase.eu TALENTED YOUNG DEFENDER SIGNS FOR EVERTON, evertonfc The Football Association, England squad named for pre-EURO 2024 camp and games, https://www.englandfootball.com (באנגלית) Ostlere, Lawrence (2024-06-06). "England's Euro 2024 squad LIVE: Latest news as Jack Grealish and Harry Maguire miss tournament". The Independent (באנגלית). נבדק ב-2024-06-06. England 3-0 Bosnia-Herzegovina: Cole Palmer, Harry Kane score in Euro 2024 warm-up win, BBC Sport (באנגלית בריטית)
מרכז הזיכרון והסובלנות לשואה של מחוז נסאו

מרכז הזיכרון והסובלנות לשואה של מחוז נסאו (באנגלית: Holocaust Memorial and Tolerance Center of Nassau County (HMTC)) הוא מוזיאון, מרכז סובלנות ואנדרטת זיכרון לשואה, בחוף הצפוני של לונג איילנד בניו יורק, ארצות הברית. המוזיאון ומרכז הסובלנות ממוקמים בתוך אחוזת וולווין, במה שהוא כיום שמורת וולווין. האנדרטה כוללת גם גן הצמוד, שתוכנן על ידי האחים אולמסטד. מרכז הזיכרון והסובלנות לשואה של מחוז נסאו נוסד בשנת 1992, על ידי ניצול השואה בוריס צ'ארטן. כוונתו של צ'ארטן לא הייתה רק ללמד את ההיסטוריה של השואה, אלא גם לחנך אנשים על הרע שבשנאה, דעות קדומות וחוסר סובלנות, כולל אנטישמיות, גזענות ובריונות. שרטן שימש כיושב הראש הראשון של המוזיאון עם פתיחתו ב-1994. ב-1996 נפתחה במוזיאון ספריית הזיכרון של לואי פוזנר, האוסף הגדול ביותר בלונג איילנד על השואה, רצח עם, אנטי אפליה וצורות אחרות של שנאה. הרייט פראט הקימה את הגן מסביב לאחוזה, לאחר מותה הגן נרקב ונהרס. כמה שנים לאחר פתיחת המוזיאון החלו לשפץ את הגן, ובשנת 2003 הגן נפתח מחדש. הגן הוקדש למיליון וחצי הילדים היהודים שנהרגו בשואה ולכל שאר הילדים שנהרגו במהלך מלחמת העולם השנייה. מדיה וקבצים בנושא מרכז הזיכרון והסובלנות לשואה של מחוז נסאו בוויקישיתוף אתר האינטרנט הרשמי של מרכז הזיכרון והסובלנות לשואה של מחוז נסאו "Timeline". Holocaust Memorial & Tolerance Center of Nassau County (באנגלית). נבדק ב-2022-11-06.
פריטיוף הולמגרן

אלאריק פריטיוף הולמגרן (בשוודית: Alarik Frithiof Holmgren;‏ 22 באוקטובר 1831 – 14 באוגוסט 1897) היה רופא ופיזיולוג שוודי ופרופסור באוניברסיטת אופסלה. הוא ידוע בזכות מחקריו על עיוורון צבעים. הולמגרן נולד באוסטרגטלנד, שוודיה לאנדרס הולמגרן שהיה הכומר של הקהילה ולגוסטבה נורדוואל. הוא סיים את לימודי הרפואה, באוניברסיטת אופסלה, ב-1861. הוא התחיל ללמד באוניברסיטת אופסלה, ובשנת 1864, מונה לפרופסור לפיזיולוגיה. הוא חקר עיוורון צבעים והעבודה הבולטת ביותר שלו הייתה על היחס בין עיוורון צבעים לבין תחבורה ימית ורכבות. במסגרת המחקר שלו הוא היה בלונדון, ברלין, וינה ופריז. בשנת 1874 הוא יצר מבחן, המכונה כיום מבחן הצמר של הולמגרן, לבדיקת עיוורון צבעים. בעקבות תאונת רכבת בלגרלונדה ב-1875, שנגרמה לטענתו בגלל עיוורון הצבעים של הנהג, הוא דגל בצורך למנוע מאנשים עם עיוורון צבעים לעבוד בנהיגה ברכבת. הולמגרן היה חבר באקדמיה המלכותית השוודית למדעים משנת 1880. בשנת 1869 הוא התחתן עם הסופרג'יסטית אן-מרגרט הולמגרן (1850–1940). היו להם שמונה ילדים. גם הוא וגם אשתו נקברו בבית הקברות הישן של אופסלה. מדיה וקבצים בנושא פריטיוף הולמגרן בוויקישיתוף פריטיוף הולמגרן, באתר "Find a Grave" (באנגלית) Leif Wallentinsson (בפברואר 2017). "Alarik Frithiof Holmgren, 1831-1897". Kulturarv Östergötland. נבדק ב-1 בדצמבר 2018. {{cite web}}: (עזרה) "Holmgren's coloured wool test for colour blindness, Europe, 1871-1900 | Science Museum Group Collection". collection.sciencemuseumgroup.org.uk (באנגלית). Marta & Erik Ronne. "Ett professorspar före sin tid". ergo.ronne.se. אורכב מ-המקור ב-27 במרץ 2016. נבדק ב-1 בדצמבר 2018. {{cite web}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פריטיוף הולמגרן".
דרום דארפור

דרום דארפֿוּר (בערבית: جنوب دارفور) היא אחת מ-18 המדינות (וילאיאת) בסודאן ואחת מחמש הווילאיאת המרכיבות את חבל דארפֿוּר. שטחה הוא 127,000 קמ"ר ואוכלוסייתה מונה 5,353,025 (נכון ל-2018). בירתה היא ניאלא (אנ'). בדרום המדינה עובר גבול בין־לאומי עם שתי מדינות: צ'אד והרפובליקה המרכז-אפריקאית. "Archived copy" (PDF). אורכב מ-המקור (PDF) ב-2017-03-12. נבדק ב-2023-06-09. {{cite web}}: (עזרה) ערך זה הוא קצרמר בנושא סודאן ובנושא גאוגרפיה של אפריקה. אתם מוזמנים לתרום לוויקיפדיה ולהרחיב אותו.
אלבום חזותי

אלבום חזותי או אלבום ויזואלי הוא סוג של אלבום קונספט שבו האלבום מלווה בסרט עלילתי או וידאו קליפים לכל שיר. בדרך כלל, הסרט, או הקליפים, מדגישים את הנושא הכולל של האלבום ומשמשים כ"כלי ויזואלי" המעצים את החוויה. אף על פי שסרטי מוזיקה ווידאו קליפים הנלווים לאלבומים אינם חדשים בתרבות הפופולרית, המונח זכה לבולטות בשימוש המודרני לאחר יציאת האלבום Beyoncé שיצא לאור בשנת 2013 של הזמרת האמריקאית ביונסה. ההגדרה של מהו אלבום חזותי נותרה נושא שנוי במחלוקת. בהיותו מדיום ניסיוני ברובו, המימוש שלו משתנה מאמן לאמן. לפי מייגן סאמרס מ-Screen Rant, ”אלבומים חזותיים הם וידאו קליפים בעלי הקשר או סרטים שפורסמו יחד עם אלבום”. לדברי ג'ודי ברמן מפיצ'פורק, אלבומים ויזואליים נובעים מ”חיבור סינרגטי בין מוזיקה לקולנוע שראשיתה מלידתה של צורת האמנות האחרונה”. בעוד שסרטים כמו "גשם סגול" ו"לילה של יום מפרך" הם קלאסיקות המשלבות מוזיקה וויזואלית, קיילי לין מ-AllMusic טוענת שלסרטים כאלה ”היה האלבום המקביל כפסקול עם רוב ההתמקדות בקו העלילה והדיאלוג כשהמוזיקה לא הייתה ברקע”, ומפריד אותם מאלבומים חזותיים שבהם המוזיקה היא רכיב האודיו העיקרי. Krishnamurthy, Chaitra (2022-10-22). "Midnights is Taylor Swift's first visual album with a series of music movies". HITC (באנגלית בריטית). נבדק ב-2023-01-23. Danton, Eric R. (2013-12-13). "Surprise: There's a New Beyonce Album". Rolling Stone (באנגלית אמריקאית). נבדק ב-2023-01-23. "How Beyoncé turned herself into a pop god". Vox Media. 2022-08-15. נבדק ב-2023-01-27. Megan Summers, Beyoncé's Black Is King & 9 Other Visual Albums That Redefine Cinema, ScreenRant, ‏2020-08-03 (באנגלית) Condé Nast, What Does It Mean to Experience an Album for the First Time as a Film?, Pitchfork, ‏2016-09-13 (באנגלית אמריקאית) Listening with Eyes Wide Open — The Rise of the Visual Album, AllMusic (באנגלית)
הוגו אונטרברג

הוגו אונטרברג (בהונגרית: Unterberg Hugó;‏ בודפשט – אובודה, 3 ביולי 1877 – לאחר 1947) היה אורולוג יהודי-הונגרי, מנתח, פרופסור באוניברסיטה (חיצוני, לא חלק מהסגל), חבר האקדמיה ההונגרית למדעים. אחיו ינה אונטרברג היה גם הוא רופא. הוגו אוטנברג נולד במשפחה יהודית, בנם של ד"ר אדולף אונטרברג (1846–1919) רופא בבירת הונגריה, ושל אאוגניה וייל. (1852–1944) הוא קיבל את תואר דוקטור לרפואה באוניברסיטת בודפשט (כיום שמה אוניברסיטת אטווש לוראנד) ב-1899 בגיל 22. ב-1916 מונה לפרופסור חיצוני באוניברסיטה. הוא היה הרופא הראשי והמנהל הכללי של בית החולים Charité בבודפשט. מה שידוע עליו אחרי השואה שב-1947 עבר לפריז. ב-27 ביוני 1911, בבודפשט, נשא לאישה את ארז'בט רוס, ממנה התגרש ב-1933. ב-12 באוגוסט 1933, התחתן שוב. אשתו השנייה, ד"ר רוז'ה פהר הייתה רופאה, בתם של דויד פהר ושל ברטה לוי. על טיפול בהיצרות השופכה (בודפשט, 1906) Praktischer Wert der functionalellen Nieren-Untersuchungen (Zeitschrift für Urologie, 1908) נתונים עדכניים יותר על השוואה של תפקוד הכליות (בודפשט עיתון רפואי, 1909) Die operative Heilung der rebellischen Cystitichen (Beitráge z. klin. ניתוח, 1913) נתונים לביולוגיה של גונוקוק (שבועון רפואי, 1915) עודפי בלוטת הפרוטיד (רופא הונגרי, 1923 Ki-kicsoda? Kortársak lexikona, h. n. [Budapest], Béta Irodalmi Rt., é. n. [1937] (מי זה מי? לקסיקון אנשים בני זמננו) לקסיקון יהודי הונגרי. 1929. עורך פטר אויווארי. גישה מקוונת. Szinnyei József: Magyar írók élete és munkái XIV. (Telgárti–Zsutai). Budapest: Hornyánszky. 1914. (יוז'ף סיניאי: חייהם ויצירותיהם של סופרים הונגרים). הוגו אונטרברג, באתר PubMed ד"ר הוגו אונטרברג, באתר GENi "Születési bejegyzése az óbudai izraelita hitközség születési akv. 67/1877. folyószáma alatt". נבדק ב-2020-03-14. "Unterberg Adolf halotti bejegyzése a Budapest VII. kerületi polgári halotti akv. 1553/1919. folyószáma alatt". נבדק ב-2020-03-14. Másképp Jenny. "Unterberg Adolfné Weil Eugénia halotti bejegyzése a Budapest VII. kerületi polgári halotti akv. 825/1944. folyószáma alatt". נבדק ב-2020-03-14. Unterberg Hugó... Párizsba költözik (1947. április 28.) A Reggel, 20. évfolyam, 17. szám, 8. oldal "Házasságkötési bejegyzése a Budapest VII. kerületi polgári házassági akv. 940/1911. folyószáma alatt". נבדק ב-2020-03-14. "Házasságkötési bejegyzése Fehér Rózával a Budapest V. kerületi polgári házassági akv. 576/1933. folyószáma alatt". נבדק ב-2020-03-14. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הוגו אונטרברג".
דניאל גינזבורג

הרב דניאל גינזבורג (נולד בדצמבר 1946, טבת ה'תש"ז) הוא מגיד שיעור בישיבת בית מאיר הגדולה בבני ברק. ומחבר ספרים תורניים שזיכו אותו בפרסים לספרות תורנית . נולד בשנחאי שבסין לרב ראובן גינזבורג שהיה משגיח בישיבת פוניבז', וליוכבד בתו של הרב יחזקאל לוינשטיין שהיה 'המנהל הרוחני' בישיבת פוניבז'. נולד במהלך בריחת ישיבת מיר מאירופה לסין מאימת השואה, בעקבות לידתו אמו נשארה מאחרוני הבורחים לשנחאי. לאחר עליית המשפחה לארץ ישראל בשנת התש"ט התגורר בשנים תש"ט –תשי"ד בירושלים, ובשנת תשי"ד עבר עם משפחתו להתגורר בעיר בני ברק בדירה שהעמיד הרב יוסף שלמה כהנמן בישיבת פונביז' לרשות סבו שהחל לשמש כמשגיח בישיבה. למד בתלמוד תורה מרכז בני ברק, ובישיבת פונביז' הקטנה בבני ברק, ובגיל 14 עבר ללמוד בישיבת פוניבז' הגדולה. בשנת תשל"ב נישא לחוה סימא רוטברג בתו של הרב זלמן רוטברג שהיה ראש ישיבת בית מאיר וחבר מועצת גדולי התורה, שנפטרה באלול תשע"ד. בשנת התשל"ו התמנה על ידי חמיו הרב זלמן רוטברג לכהן כר"מ בישיבת בית מאיר, ובמקביל למשרתו כר"מ, מוסר שיעורי תורה הספדים ודרשות בארץ, ובעולם, ובפרט שיעורים על פרשות השבוע בלילות שבת בבתי כנסת שברחבי העיר, אשר במשך הזמן התקבצו לכדי כתיבת חמשה ספרים בשם חמדה יקרה על סדר פרשות השבוע ושלשה נוספים בשם יקרת דניאל, כאשר על שנים מתוכם זכה בפרס עיריית בני ברק לספרות תורנית בשנת תשע"ב ובשנת תשע"ז. ממשיך את דרכם של רבותיו הרב שמואל רוזבסקי הרב אלעזר מנחם מן שך והרב דוד פוברסקי ובנו הרב ברוך דב פוברסקי ראשי ישיבת פונביז', בשיטת הלימוד העיונית הישיבתית הליטאית במסירת השיעורים היומיים בישיבת בית מאיר. אור יחזקאל - ספר מכתבים ואיגרות, ועוד ששה ספרים נוספים שנערכו מהקלטות של שיחות מוסר שנאמרו על ידי סבו הרב יחזקאל לוינשטיין בישיבת פונביז'. חמדה יקרה - ה' חלקים, על חמשה חומשי תורה לפי סדר פרשות השבוע. יקרת דניאל - ג' חלקים, חידושים קצרים על חמשה חומשי תורה. אחיו, הרב אליעזר גינזבורג, היה משגיח בישיבת פוניבז' עד לפטירתו באלול תשע"ז. אחותו, הינדה נשואה לרב יגאל רוזן ראש ישיבת אור ישראל. לצפייה באתר "בינינו" - שיעורי הרב דניאל גינזבורג. אלי בן דוד, טקס חלוקת פרס בני ברק לספרות תורנית תשע"ב, באתר JDN - חדשות, המגזר החרדי, ‏25-10-2011 טקס חלוקת פרס בני ברק לספרות תורנית תשע"ז, באתר JDN - חדשות, המגזר החרדי, ‏2016-11-03 המשקיף, ישיבת מיר בשואה - מקובה לשנחאי שלום מאיר ולך, ידיו אמונה - מיר, 2023, עמ' 483 יעקב אמסלם, אבל בבית מאיר: הרבנית גינזבורג ע"ה, באתר כל הזמן, ‏2014-09-07 שיעורי תורה מהגאון רבי דניאל גינזבורג, באתר קול הלשון שנה בלי ראש הישיבה • הספדים לגרמי"ל ברחבי הארץ, באתר בחדרי חרדים, ‏2016-07-20 שיחה מיוחדת מהגאון ר' דניאל גינזבורג שליט"א מראשי ישיבת "בית מאיר" | המחדש, ‏2022-10-07 ספר אור יחזקאל / ... מרן יחזקאל לעוינשטיין | לוינשטיין, יחזקאל בן יהודה, 1884-1974 | | הספרייה הלאומית, באתר www.nli.org.il רבי אליעזר גינזבורג – המכלול, באתר www.hamichlol.org.il
תסמונות רמזי-האנט

תסמונות רמזי-האנט הן שלוש תסמונות נוירולוגיות שונות נושאות את השם תסמונת רמזי האנט. הקשר היחיד ביניהן הוא שכולן תועדו לראשונה על ידי הנוירולוג ג'יימס רמזי האנט. תסמונת רמזי האנט סוג 1, הנקראת גם רמזי-האנט cerebellar syndrome, היא צורה נדירה של ניוון מוחין הכולל אפילפסיה מיוקלונית, אטקסיה מתקדמת, רעד ודמנציה. תסמונת רמזי האנט מסוג 2 היא הדבקות חוזרת בהרפס זוסטר. התסמינים שלה כוללים, פגיעה נירולוגית בעצבי הפנים, חירשות, ורטיגו וכאב, שיתוק דו צדדי בפנים, כאבי אוזניים ושלפוחיות בפנים הם התופעות הרגילות של התסמונת. תסמונת רמזי האנט מסוג 3 היא מצב פחות נפוץ, אחד התסמינים שלה הוא נוירופתיה של העצב האולנרי. מדיה וקבצים בנושא תסמונות רמזי-האנט בוויקישיתוף "NINDS Dyssynergia Cerebellaris Myoclonica Information Page". National Institute of Neurological Disorders and Stroke. 14 בפברואר 2011. אורכב מ-המקור ב-16 בפברואר 2015. נבדק ב-6 בינואר 2015. {{cite web}}: (עזרה) Ramsay Hunt, J. (1907). "On herpetic inflammations of the geniculate ganglion: a new syndrome and its complications". Journal of Nervous and Mental Disease. 34 (2): 73–96. doi:10.1097/00005053-190702000-00001. Sweeney, C.J.; Gilden, D.H. (באוגוסט 2001). "Ramsay Hunt Syndrome". Journal of Neurology, Neurosurgery, and Psychiatry. 71 (2): 149–54. doi:10.1136/jnnp.71.2.149. PMC 1737523. PMID 11459884. {{cite journal}}: (עזרה) Pitton Rissardo, Jamir; Fornari Caprara, Ana Letícia (2019-11-02). "Herpes Zoster Oticus, Ophthalmicus, and Cutaneous Disseminated: Case Report and Literature Review". Neuro-Ophthalmology (באנגלית). 43 (6): 407–410. doi:10.1080/01658107.2018.1523932. ISSN 0165-8107. PMC 7053943. PMID 32165902. Pearce, J.M.S. (2007). "Some Syndromes of James Ramsay Hunt". Practical Neurology. 7 (3): 182–185. PMID 17515597. נבדק ב-8 ביולי 2016. {{cite journal}}: (עזרה) הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
רוזה צ'ילאג

רוזה צ'ילאג או בחו"ל רוזה הרמן-צ'ילאג (במקור גולדשטיין, בהונגרית: Csillag Róza;‏ אלברטירשה, 23 באוקטובר 1832 – 20 בפברואר 1892) הייתה זמרת אופרה מצו-סופרן יהודייה-הונגרייה. צ'ילאג נולדה במשפחה יהודית בקהילה היהודית של אירשה (היום חלק מאלברטירשה במרכז הונגריה. אביה היה מוריץ גולדשטיין, החזן של אירשה. היא משכה לראשונה תשומת לב במקהלה של התיאטרון הלאומי ההונגרי בבודפשט, שם שיחקה את התפקידים של ננסי באופרה מרתה של פרידריך פון פלוטו ואת מאתיאש הוניאדי (תפקיד גברי) בלאסלו הוניאדי של המלחין ההונגרי פרנץ ארקל. היא קיבלה המלצה לאופרת החצר של וינה (שמה היום האופרה של וינה) בשנת 1850 על ידי הזמרת הצרפתייה אנה דה לה גראנג' (אנ'), היא קיבלה הכשרה נוספת מהמלחין האוסטרי היינריך פּרוך (אנ') והופיעה שם לראשונה, בעיקר בתור Fidès ב-הנביא של ג'אקומו מאיירבר. היא הקסימה את הקהל בקולה המצו-סופרן היפה ונשארה חברה מועדפת בלהקת אופרת החצר של וינה עד 1873 במשך 23 שנים. רוזה גם סיירה ברחבי אירופה בהצלחה רבה, ובשנת 1870 הופיעה בניו יורק. בשנת 1852 היא נישאה ליהודי-גרמני יליד הנובר בעל זריזות הידיים והקוסם המהולל קרל "קומפארס" הרמן. זמרת האופרה והשחקנית בלאנש קורלי (Blanche Corelli) הייתה בתם. כאשר קולה החל להידרדר, היא הפכה למורה לזמר בקונסרבטוריון של וינה (שמה היום האוניברסיטה למוזיקה ואמנויות הבמה של וינה). היא מתה בווינה ונקברה בבית העלמין המרכזי שם. מתיאש הוניאדי בלאסלו הוניאדי של פרנץ ארקל Fidès ב-הנביא של ג'אקומו מאיירבר ננסי במרתה של פרידריך פון פלוטו רומיאו ב-I Capuleti ei Montecchi, של וינצ'נצו בליני לוקרציה בלוקרציה בורג'יה, גאטנו דוניצטי Constantin von Wurzbach: Csillag, Rosa. In: Biographisches Lexikon des Kaiserthums Oesterreich. 3. Theil. Verlag der typogr.-literar.-artist. Anstalt (L. C. Zamarski, C. Dittmarsch & Comp.), Wien 1858, S. 59 f. (Digitalisat). Constantin von Wurzbach: Herrmann-Csillag, Rosa. In: Biographisches Lexikon des Kaiserthums Oesterreich. 8. Theil. Kaiserlich-königliche Hof - und Staatsdruckerei, Wien 1862, S. 398 (Digitalisat). Ludwig Eisenberg: Großes biographisches Lexikon der Deutschen Bühne im XIX. Jahrhundert. Verlag von Paul List, Leipzig 1903, S. 169 f., (Textarchiv – Internet Archive). Csillag, Rosa; eigentl. Goldstein (1832–1892), Sängerin. In: Österreichisches Biographisches Lexikon 1815–1950 (ÖBL). Band 1, Verlag der Österreichischen Akademie der Wissenschaften, Wien 1957, S. 158. Karl-Josef Kutsch, Leo Riemens: Großes Sängerlexikon. Vierte, erweiterte und aktualisierte Auflage, München 2003, ISBN 3-598-11598-9, S. 4941f לקסיקון יהודי הונגרי. 1929. עורך פטר אויווארי. גישה מקוונת מדיה וקבצים בנושא רוזה צ'ילאג בוויקישיתוף רוזה צ'יאג ב-DBpedia תמונתה ב-Royal Collection Trust ביוגרפיה שלה באתר JewAge
מקסין דופרי

סידני ג'יאנין זמרזל (באנגלית: Sydney Jeannine Zmrzel; נולדה ב-19 במאי 1997) הידועה יותר בשם הבמה שלה, מקסין דופרי היא מתאבקת אמריקאית, המופיעה בארגון ההיאבקות WWE בתוכנית הדגל Raw. היא חברה בקבוצת אקדמיית אלפא. לפני שעברה לענף ההיאבקות המקצועית, זמרזל הייתה מעודדת של קבוצת הפוטבול לוס אנג'לס ראמס ורקדנית של קבוצת הכדורסל פיניקס סאנס. באוגוסט 2021, זמרזל נטלה חלק במבחן קבלה של ארגון ההיאבקות ה-WWE בלאס וגאס, נבדה והפכה לאחת מ-14 המשתתפים שקיבלו חוזה בארגון זה. תפקידה הראשון בענף ההיאבקות המקצועית היה שנה לאחר מכן בפרק של התוכנית NXT, כשהופיעה תחת שם הבמה סופיה קרומוול כמלווה לזירה ביחד עם רוברט סטון עבור המתאבק ון וגנר. ב-22 ביולי 2022 בפרק של התוכנית סמאקדאון, שם הבמה שלה שונה למקסין דופרי, כשהופיעה לראשונה ברוסטר הראשי כאחותו של מקס דופרי (לפי העלילה), שתיפקד כמנהל קבוצת "Maximum Male Models" (בעברית: "מקסימום דוגמנים גברים"), קבוצה אשר כללה את המתאבקים מאסה ומנסואר. ב-7 באוקטובר בפרק של התוכנית סמאקדאון, מקס עזב את הקבוצה וחזר לגימיק הקודם שלו כ"אל. איי. נייט", צעד שהותיר את מקסין בקבוצה. בפברואר 2023, הקבוצה הועברה למותג Raw. לאחר המעבר למותג Raw, דופרי נקלעה לעלילה קומית עם אוטיס לפיה היא ניסתה לגייס אותו לשורות קבוצת MMM. ניסיון זה הוביל לסדרת קטעים בין דופרי וצ'אד גייבל, שבהם השניים רצו את אוטיס לצידם. לבסוף, היא עזבה את קבוצתה והצטרפה לצמד אקדמיית אלפא, צעד שביסס את דמותה כחביבת הקהל. ב-12 ביוני בפרק של התוכנית Raw, דופרי ואקדמיית אלפא היו מעורבים בפיוד עם ה-Viking Raiders (אריק ואיבר) וולהאלה. אוטיס וגייבל אימנו את דופרי בסדרת קטעים מאחורי הקלעים בכדי להפוך אותה למתאבקת. היא רשמה את קרב הבכורה שלה במסגרת קרב זוגות מעורב בין אקדמיית אלפא ל-Viking Raiders ב-3 ביולי בפרק של התוכנית Raw, כשהצמידה את ולהאלה לניצחון. היא ערכה את קרב היחידים הראשון שלה ב-31 ביולי בפרק של התוכנית Raw, כשזכתה לנצח את אותה ולהאלה. הישגים במגזין ההיאבקות Wrestling Observer Newsletter – WON הגימיק הגרוע ביותר (2022) - Maximum Male Models מקסין דופרי, ברשת החברתית אקס (טוויטר) מקסין דופרי, ברשת החברתית אינסטגרם מקסין דופרי, ברשת החברתית טיקטוק מקסין דופרי, באתר WWE.com להיאבקות מקצועית מקסין דופרי, באתר Online World of Wrestling הסיפור מאחורי רקדנית הפיניקס סאנס
ג'יימס רמזי האנט

ג'יימס רמזי האנט (1872 – 22 ביולי 1937) היה נוירולוג אמריקאי. ג'יימס רמזי האנט נולד בפילדלפיה בשנת 1872. הוא למד רפואה בבית ספר לרפואה של אוניברסיטת פנסילבניה, וסיים אותו ב-1893. לאחר מכן למד בפריז, וינה וברלין, וחזר לעסוק בנוירולוגיה בניו יורק. הוא עבד בבית הספר לרפואה של אוניברסיטת קורנל בין השנים 1900 ל-1910 עם צ'ארלס לומיס דנה. בשנת 1910 הוא הצטרף לאוניברסיטת קולומביה ולמה שהפך מאוחר יותר למכון הנוירולוגי שלהם, בניו יורק. הוא היה רופא מייעץ במספר בתי חולים בניו יורק, כולל בית החולים לנוקס היל, בית החולים ניו יורק, בית החולים לתינוקות, מרפאת העין והאוזניים של ניו יורק, המכון הפסיכיאטרי, כפר לצ'וורת לליקויים נפשיים, בית החולים מונטיפיורי, ומושבת קרייג לחולי אפילפסיה, הוא מונה לפרופסור לנוירולוגיה באוניברסיטת קולומביה בשנת 1924. במהלך מלחמת העולם הראשונה, האנט היה סגן וסגן אלוף בחיל הרפואה של הצבא, ושירת בצרפת. ב-1920 הוא מונה לנשיא האגודה האמריקאית לנוירולוגיה, ב-1929 מונה לנשיא האגודה הנוירולוגית של ניו יורק, ב-1932 מונה לנשיא האגודה האמריקנית לפסיכופתולוגיה וב-1934 מונה לנשיא האגודה למחקר בהפרעות עצבים ונפשיות. הוא ייסד את האגודה האמריקנית למחקרים קלינים, והיה חבר באיגוד הרופאים האמריקאים, האגודה הפסיכיאטרית האמריקאית, האגודה לחקר הפרשות פנימיות והאיגוד הרפואי האמריקאי. ערך מורחב – תסמונות רמזי-האנט האנט היה הראשון לתאר שלוש תסמונות רפואית שנקראות על שמו. בשנת 1908 התחתן האנט עם אליס סנט ג'ון נולאן משיקגו, היו להם שני ילדים, ג'יימס רמזי האנט ג'וניור ואליס סנט ג'ון האנט. ג'יימס רמזי האנט, באתר "Find a Grave" (באנגלית) Semi-Centennial Anniversary Volume of the American Neurological Association, 1875–1924. 1924. p. 123. נבדק ב-2023-03-28 – via Google Books.
אום א-תות

אום א-תות (בערבית: أم التوت, בתעתיק מדויק: אם אלתות) הוא כפר המשתייך לנפת ג'נין. הכפר ממוקם כ־6 ק"מ מדרום־מזרח לעיר ג'נין, בגובה 330 מטר מעל פני הים. אוכלוסיית הכפר נאמדה בשנת 1922 בכ־94 נפשות, בשנת 1945 170 נפשות, בשנת 1967 כ־90 נפשות, בשנת 1987 כ־493 נפשות, בשנת 1997 הגיעה ל־748 נפשות ובשנת 2021 כ־1,229 נפש. שטח הכפר הוא 4,876 דונם, מתוכם 1,843 דונם פרטיים ועוד 3,033 דונם מושע. ממערב ומדרום־מערב לכפר נמצאת "שמורת טבע אום א-תות" (محمية أم التوت) בשטח של כ־360 דונם. הכניסה הראשית נמצאת ליד הכביש המוביל לכפר, כ־300 מטר ממערב לו. האוניברסיטה הערבית-אמריקאית בג'נין נמצאת מדרום לאום א-תות ומצפון לכפר תלפית. Umm at Tut, Peace Now (באנגלית) palestine remembered, Umm al Tut, palestine remembered Protected Areas in Palestine, Mahmiyat (באנגלית)
פרנץ יוזף אמיל פישר

פרנץ יוזף אמיל פישר (בגרמנית: Franz Joseph Emil Fischer;‏ 19 במרץ 1877 בפרייבורג אים ברייסגאו – 1 בדצמבר 1947 במינכן) היה כימאי גרמני. הוא היה המייסד והמנהל הראשון של מכון מקס פלאנק לחקר הפחם. הוא ידוע בזכות גילוי תהליך פישר-טרופש (אנ'). בשנת 1925, הוא והנס טרופש גילו את תהליך פישר-טרופש. התהליך אפשר לייצר פחמימנים נוזליים מפחמן חד-חמצני ומימן עם זרז מתכת בטמפרטורות של C°‏ 150–300. ב-1930, הוא והנס שרדר פיתחו את בדיקת פישר (אנ'), בדיקת מעבדה סטנדרטית לקביעת תפוקת השמן מפצלי שמן. הוא הצטרף למפלגה הנאצית ב-1933, ונשאר חבר בה עד 1943. מדיה וקבצים בנושא פרנץ יוזף אמיל פישר בוויקישיתוף Chemist's Biographies, web.archive.org, ‏2017-07-08 The return of a classic to fuel production, www.mpg.de (באנגלית)
אוליבר פנרוז

אוליבר פנרוז (נולד ב-6 ביוני 1929) הוא פיזיקאי תאורטי בריטי ממוצא יהודי. פנרוז נולד בקולצ'סטר, שבאסקס, אנגליה, בן בכור למדען ליונל ש. פנרוז (אנ') ולרופאה מרגרט ליטס. סבו מצד אביו היה ג'יימס דויל פנרוז (אנ'), צייר אירי, וסבתו מצד אביו הייתה אליזבת ג'וזפין, בתו של אלכסנדר פקובר(אנ'). סבו מצד אמו היה ג'ון ברספורד ליטס (אנ'), מראשוני מדע הביוכימיה, בנו של סטנלי ליטס (אנ'), פרופסור לעברית בקינגס קולג' לונדון וסבתו מצד אמו הייתה סוניה נתנזון, פסנתרנית יהודיה מרוסיה, שהפכה לסופרג'יסטית ידועה בקנדה, סגנית נשיאת מועצת הנשים של טורונטו. שלושת אחיו הם המתמטיקאי זוכה פרס נובל רוג'ר פנרוז, רב-אמן בשחמט ג'ונתן פנרוז (אנ') והגנטיקאית שירלי הוד'גסון (אנ'). זמן קצר לפני מלחמת העולם השנייה עבר פנרוז עם משפחתו ללונדון שבפרובינציית אונטריו בקנדה, בקרבת הורי אימו והמשפחה שהתה שם במשך כל המלחמה. בתום המלחמה חזרה המשפחה לאנגליה, ופנרוז למד בתיכון של יוניברסיטי קולג' לונדון. הוא היה קשור לאוניברסיטה הפתוחה הבריטית במשך שבע עשרה שנים והיה פרופסור למתמטיקה באוניברסיטת Heriot-Watt באדינבורו משנת 1986 ועד פרישתו ב-1994. מאז פרישתו הוא פרופסור אמריטוס באוניברסיטה, אך למרות זאת נשאר פעיל במחקר. תחומי המחקר שלו כוללים מכניקה סטטיסטית, מעברי פאזה במתכות וכימיה פיזיקלית של חומרים פעילי שטח. עבודתו על סדר טווח ארוך מחוץ לאלכסון חשובה להבנה הנוכחית של נוזלי-על ומוליכי-על. Brookfield, Tarah (2018-10-15). Our Voices Must Be Heard: Women and the Vote in Ontario (באנגלית). UBC Press. ISBN 978-0-7748-6022-2. Judy Siegel-Itzkovich, "A Mind in a Million", The Jerusalem Post, Sunday, May 1, 2005, page 7.